OpenLLM-France/wikimedia huggingface dataset:
# Historia de una escalera

Historia de una escalera és una obra de teatre (1947 i 1948) d'Antonio Buero Vallejo, per la qual va rebre el Premi Lope de Vega. Es va estrenar en el Teatre Espanyol de Madrid el 14 d'octubre de 1949. En ella s'analitza la societat espanyola, amb totes les seves mentides, a través del veïnatge d'una escala. El tema principal de l'obra és la frustració individual i l'amor entre joves. Ningú no és feliç, tothom és egoista, es perpetua la pròpia misèria per l'egoisme que desemboca en infelicitat.

## Estil

L'autor utilitza en les seves acotacions un llenguatge culte, però completament accessible a qualsevol públic. Per contra, els protagonistes tenen un llenguatge molt familiar, a vegades tosc, vulgar. Els diàlegs són molt fluids i permeten revelar els sentiments i les característiques de cada personatge per la seva manera d'expressar-se.

## Representacions

* Estrena, 1949: Direcció: Cayetano Luca de Tena. Intèrprets: Julia Delgado Caro, Adela Carboné, María Jesús Valdés, Fulgencio Nogueras, Elena Salvador, Manuel Kayser, Adriano Domínguez, Alberto Bové, José Cuenca, Gabriel Llopart, Esperanza Grases, Pilar Sala, Consuelo Muñoz, Asunción Sancho, José Capilla, José Cuenca, Rafael Gil Marcos, Manuel Gramas, Fernando Delgado.
* Televisió (Estudio 1, de Televisió Espanyola), 1971. Intèrprets: Nuria Carresi, Fernando Cebrián, Paloma Lorena, Cándida Losada, Victoria Rodríguez, Magda Roger, María Rus, Pedro Mari Sánchez, Valentín Tornos, Ricardo Tundidor, Paco Valladares, Amparo Valle.
* Teatro María Guerrero, 2003. Direcció: Juan Carlos Pérez de la Fuente. Intèrprets: Gabriel Moreno, Victoria Rodríguez, Vicky Lagos, Cristina Marcos, Petra Martínez, Yolanda Arestegui, Alberto Jiménez, Ignacio Alonso, Bárbara Goenaga, Nicolás Belmonte, Mónica Cano.

## Referències

* ↑ Antonio Buero Vallejo: historias de la posguerra, El Cultural, 14 d'agost de 2018
* ↑ 1949: estreno de «Historia de una escalera», de Buero Vallejo, ABC, 14 de gener de 2014
* ↑ "Estudio 1", obra "Historia de una escalera" de Antonio Buero Vallejo a culturaencadena.com
* ↑ Historia de una escalera a IMDB
* ↑ El teatro María Guerrero se reabre con 'Historia de una escalera', El País, 14 de maig de 2003

## Enllaços externs

* Historia de una escalera pel grup de drama de Benetússer
* Historia de una escalera, de Antonio Buero Vallejo a rtve.es, 2 de desembre de 2014
# Horts del Torrent

Els Horts del Torrent són uns antics horts reconvertits en camps de conreu del municipi de Castell de Mur, al Pallars Jussà, a l'antic terme de Mur, en terres del poble de Puigmaçana.
Estan situats al nord -esquerra- del barranc de Sant Gregori, al nord-oest de l'interfluvi d'aquest barranc amb el de l'Espona. És al sud de l'extrem de llevant de la partida de Lloriguer i al sud-est de la Vinya de Marió.
# Hermanovce nad Topľou

Hermanovce nad Topľou és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1402.
# Hermansverk

Hermansverk o Leikanger és el poble més gran del municipi de Leikanger, al comtat de Sogn og Fjordane, Noruega. El poble serveix és la capital i el centre administratiu tant del municipi de Leikanger com del comtat de Sogn og Fjordane (encara que es sol referir a la capital del comtat com Leikanger, i no Hermansverk).
Originalment, hi havia dues petites aldees situades a 1,5 km de distància a la costa nord del Sognefjorden, a Leikanger. La carretera 55 connecta les dues àrees. L'església principal del municipi era a Leikanger, mentre que l'administració municipal i del comtat es trobaven a Hermansverk. Amb els anys, els dos pobles van créixer junts, i ara són un sol poble gran. El Govern es refereix a la localitat com «Hermansverk/Leikanger». L'àrea urbana també es coneix com a «Systrond».
El poble, de 1,97 quilòmetres quadrats, té una població de 2.062 habitants (2013); que dona al poble una densitat de població de 1.047 habitants per quilòmetre quadrat.

## Referències

* ↑ «Leikanger» (en noruec). Norwegian Broadcasting Corporation. [Consulta: 6 octubre 2011].
* 1 2 Oficina Central d'Estadístiques de Noruega. «Urban settlements. Population and area, by municipality.», 01-01-2013.
* ↑ «Hermansverk, Leikanger» (en noruec). yr.no. Arxivat de l'original el 2019-12-24. [Consulta: 6 febrer 2014].
# Harnufis

Harnufis o Arnufis (Arnoûphis) va ser un mag egipci del segle II dC, conegut per un episodi que va protagonitzar l'any 172 dC sota l'emperador Marc Aureli.
L'exèrcit romà, la Legió XII Fulminata, es trobava aïllada a les muntanyes de Panònia encerclada pels quades i sense aigua, patint una calor immensa. Va caure una tempesta oportuna que va portar abundants pluges, que va permetre als romans refer-se i rebutjar els bàrbars. El miracle va ser atribuït a Harnufis, sacerdot d'Isis, que pertanyia al seguici imperial de Marc Aureli, segons explica Dió Cassi. Les seves "arts ocultes" van aconseguir la intervenció d'Hermes Aèrios (Thot, el déu egipci de la màgia, assimilat en aquell temps a Mercuri). Les fonts oficials romanes, i la columna de Marc Aureli, atribueixen el prodigi a la intervenció de Júpiter, que amb els seus llamps va aturar els bàrbars. Tertulià, va atribuir el miracle a la pregària dels soldats cristians que formaven majoritàriament la Legió XII.
Un passatge de la Història Augusta diu que abans d'aquest episodi de la pluja, Marc Aureli va convocar sacerdots de totes les parts de l'imperi, amb motiu d'una pesta, per tal que realitzessin conjurs, i Harnufis hi va participar.

## Referències

* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 78-79. ISBN 8481641618.
# High Resolution Stereo Camera

El High Resolution Stereo Camera (HRSC) és una càmera experimental de la Mars Express. També es va desenvolupar una versió de la Terra anomenada HRSC-AX, ja que era una versió per la Mars 96. Consta de quatre parts principals: el capçal de la càmera, el canal de súper resolució, l'instrument de frames i la unitat digital. A una altitud de 250 km de Mart, el SRC pot produir imatges de 2,3 metres/píxel, de 2,35 km quadrats de terreny marcià. Disposa de 9 altres canals i es poden produir models digitals del terreny.

## Referències

* 1 2 3 4 5 «DLR - HRSC on Mars Express». Arxivat de l'original el 2012-01-17. [Consulta: 10 febrer 2013].

## Enllaços externs

* ESA - High Resolution Stereo Camera
* Aeolis Mons (Mt. Sharp) and Gale - Image/HRSCview Arxivat 2017-08-07 a Wayback Machine.
* Aeolis Mons (Mt. Sharp) - HRSCview Arxivat 2016-08-05 a Wayback Machine. (oblique view looking east)
Agència Espacial Europea :
# Horňa

Horňa és un poble i municipi d'Eslovàquia. Es troba a la regió de Košice, a l'est del país.

## Història

La primera referència escrita de la vila data del 1417.
# Hope (Alaska)

Hope és una concentració de població designada pel cens dels Estats Units a l'estat d'Alaska. Segons el cens del 2000 tenia 137 habitants.

## Demografia

Segons el cens del 2000, Hope tenia 137 habitants, 77 habitatges, i 35 famílies La densitat de població era d'1 habitant per km².
Dels 77 habitatges en un 15,6% hi vivien nens de menys de 18 anys, en un 42,9% hi vivien parelles casades, en un 2,6% dones solteres, i en un 54,5% no eren unitats familiars. En el 53,2% dels habitatges hi vivien persones soles el 15,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,78 i el nombre mitjà de persones que vivien en cada família era de 2,69.
Per edats la població es repartia de la següent manera: un 16,1% tenia menys de 18 anys, un 4,4% entre 18 i 24, un 22,6% entre 25 i 44, un 40,1% de 45 a 60 i un 16,8% 65 anys o més.
L'edat mediana era de 47 anys. Per cada 100 dones hi havia 107,6 homes. Per cada 100 dones de 18 o més anys hi havia 125,5 homes.
La renda mediana per habitatge era de 21.786 $ i la renda mediana per família de 24.432 $. Els homes tenien una renda mediana de 0 $ mentre que les dones 37.656 $. La renda per capita de la població era de 9.079 $. Cap de les famílies i l'11,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Hope». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 16 juliol 2010].
* ↑ «Geographic Comparison Table- Hope». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
Viccionari
# Hey, You (EP)

Hey, You és l'EP de debut del grup japonés Mono. El va publicar el segell Forty-4 el 9 de setembre de 2000 i només va treure 1.000 copies.
«Karelia» i «L'America» també apareixen al seu àlbum Under the Pipal Tree. «Finlandia» i «Black Woods» apareixen a Gone: A Collection of EPs 2000-2007.

## Referències

* ↑ «Mono – Hey, You. EP (2000, CD)» (en anglès). [Consulta: 8 maig 2021].
# Hexí

«Hexí» té aquests significats:
Els hexins són un subgrup del grups dels alquins. Consisteix en diversos compostos isomètrics amb la fórmula C₆H$_{10}$.
Els membres lineals són:
* Hex-1-í (n-butilacetilè)
* Hex-2-í (metilpropilacetilè)
* Hex-3-í (dietilacetilè)
# Horts de Llau Falsa

Els Horts de Llau Falsa és una partida rural, sovint anomenada simplement Llau Falsa, del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori de l'antic poble del Mas de Vilanova, o Vilanoveta.
Està situada al nord-est del Mas de Vilanova, al sud-oest de les Greixes, a llevant dels Campassos, a migdia de lo Solà i al sud-est de lo Civadal.
Consta de 55,9064 hectàrees de pastures, conreus de secà, ametllers, zones de matolls i terres improductives.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 11 juliol 2010].

## Enllaços externs

* Institut Cartogràfic de Catalunya
# Hylaeamys oniscus

Hylaeamys oniscus és una espècie de mamífer rosegador de la família dels cricètids. És endèmic de la costa atlàntica del Brasil, on viu des de l'estat de Pernambuco fins al nord de l'estat de Bahia. La seva distribució abasta menys de 20.000 km². El seu hàbitat natural són els boscos. Està amenaçat per la destrucció, fragmentació i desforestació del seu medi.

## Referències

* ↑ Percequillo, A.; Langguth, A. Hylaeamys oniscus. UICN 2008. Llista Vermella d'espècies amenaçades de la UICN, edició 2008, consultada el 28 desembre 2016.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Houdan

Houdan és un municipi francès, situat al departament d'Yvelines i a la regió de l'Illa de França.
Forma part del cantó de Bonnières-sur-Seine, del districte de Mantes-la-Jolie i de la Comunitat de comunes del Pays Houdanais.
# Hypleurochilus fissicornis

Hypleurochilus fissicornis és una espècie de peix de la família dels blènnids i de l'ordre dels perciformes.

## Morfologia

* Els mascles poden assolir 8,7 cm de longitud total.

## Reproducció

És ovípar.

## Hàbitat

És un peix marí de clima tropical que viu entre 0-5 m de fondària.

## Distribució geogràfica

Es troba al sud-oest de l'Atlàntic (des de Paraíba -Brasil- fins a l'Uruguai) i el nord-est de l'Atlàntic (Illes Açores).

## Referències

* 1 2 3 FishBase (anglès)
* ↑ Menezes, N.A. i J.L. Figueiredo, 1985. Manual de peixes marinhos do sudeste do Brasil. V. Teleostei (4). Museu de Zoologia, Universidade de São Paulo, Brasil. 105 p.
* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* ↑ Gasparini, J.L. i S.R. Floeter, 2001. The shore fishes of Trindade Island, western South Atlantic. J. Nat. Hist. 35:1639-1656.
* ↑ Nion, H., C. Rios i P. Meneses, 2002. Peces del Uruguay: Lista sistemática y nombres comunes. Montevideo, Uruguai, DINARA, Infopesca.
* ↑ Santos, R.S., F.M. Porteiro i J.P. Barreiros, 1997. Marine fishes of the Azores: annotated checklist and bibliography. Bulletin of the University of Azores. Supplement 1. 244 p.
* ↑ Bath, H., 1990. Blenniidae. p. 905-915. A: J.C. Quero, J.C. Hureau, C. Karrer, A. Post i L. Saldanha (editors) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.

## Enllaços externs

* AQUATAB
# IEEE 802.11p

IEEE 802.11p és una modificació de l'estàndard 802.11 per WLAN desenvolupat pel grup de treball 11 del comitè d'estàndards LAN/MAN del IEEE (IEEE 802), que afegeix comunicacions sense fil a ambients vehiculars (WAVE), la qual cosa inclou intercanvi de dades entre vehicles a alta velocitat V2V i entre vehicles i infraestructura de carretera V2I. IEEE 802.11p fou ratificat el 2010.
També és la base de l'estàndard europeu per a comunicacions vehiculars ETSI ITS-G5

## Característiques

* L'estàndard IEEE 802.11p defineix les 2 capes inferiors : la capa física (PHY) i la capa d'enllaç (MAC).
* Les capes superiors del model OSI estan definides a la norma IEEE 1609.

## Canals i modulacions

Paràmetre de la capa física (PHY):
* Banda de sistemes de transport intel·ligent (ITS): banda de freqüències de 5,85 GHz a 5,925 GHz, dividida en 7 canals de 10 MHz d'amplada de banda. (canals números 72, 74, 76, 78, 80, 82, 84)
* Modulacions de 4 tipus :
| Modulació | Velocitat en Mbit/s |
| BPSK | 4,5 |
| QPSK | 9 |
| 16-QAM | 18 |
| 64-QAM | 27 |

## Vegeu també

* IEEE 1609: normativa sense fils en ambients vehiculars
* ETSI ES 202 663: normatiava Wi-Fi en ambients vehiculars

## Referències

* ↑ «IEEE 802.11p» (en anglès). Arxivat de l'original el 2019-04-17. [Consulta: 10 gener 2017].
* 1 2 Chen, Shuai; Nai, Wei; Dong, Decun; Zheng, Wenyi; Jing, Weiping «Key Indices Analysis of IEEE 802.11p based Vehicle to Infrastructure System in Highway Environment». Procedia - Social and Behavioral Sciences, 96, 06-11-2013, pàg. 188–195. DOI: 10.1016/j.sbspro.2013.08.025.
* ↑ «Norma ETSI 202 663» (en anglès). http://www.etsi.org/.+[Consulta: 10 gener 2017].
* ↑ «IEEE SA - 1609.3-2016 - IEEE Standard for Wireless Access in Vehicular Environments (WAVE) -- Networking Services». standards.ieee.org. Arxivat de l'original el 2017-01-13. [Consulta: 10 gener 2017].
# IEEE 802.11mc

IEEE 802.11mc és una modificació de l'estàndard 802.11 per WLAN desenvolupat pel grup de treball 11 del comitè d'estàndards LAN/MAN del IEEE (IEEE 802), amb la finalitat de revisar la norma i ampliar funcionalitats, la més important de les quals és Wi-Fi RTT (acrònim de Round Trip Time o temps d'anada i tornada). IEEE 802.11ac fou ratificat el desembre del 2016
La principal funcionalitat afegida a la norma 802.11mc és la Wi-Fi Round Tip Time, la qual permet de calcular la distància entre els dispositius i el punt d'accés Wi-FI i determinar la posició en espais tancats amb una precisió de 1-2 metres. La tècnica que s'empra és el càlcul del round-trip delay o temps d'anada i tornada de les ondes de rediofreqüència, que és molt més exacte a tècniques anterior com la triangulació amb el paràmetre RSSI o mesura del nivell del senyal rebut.

## Referències

* ↑ «IEEE 802.11mc - Everything You Need to Know About It» (en anglès). https://www.netspotapp.com,+18-12-2020.+[Consulta: 18 desembre 2020].
* ↑ «[Addition of p802.11-MC Fine Timing Measurement (FTM) Addition of p802.11-MC Fine Timing Measurement (FTM)]» (en anglès). https://www.ieee802.org,+17-12-2020.+[Consulta: https://www.ieee802.org/1/files/public/docs2015/as-kbstanton-caldana-ftm-addition-to-1as-guiding-principles-and-proposal-0315-v09.pdf].
* ↑ «Indoor positioning using time of flight with respect to WiFi access points» (en anglès). https://people.csail.mit.edu,+18-12-2020. Arxivat de l'original el 2020-09-24. [Consulta: 18 desembre 2020].
# IEC 62262

IEC 62262 (o grau IK) és una normativa internacional (creada per l'IEC) que conté un conjunt d'assajos ambientals que classifica i avalua el grau de protecció proveït contra els impactes externs, mitjançant envolupants i caixes electromecàniques. La darrera versió de la norma es pot esbrinar aquí.

## Descripció

La norma IEC 62262 especifica :
* Condicions de realització dels assajos.
* Condicions atmosfèriques aplicades.
* Nombre d'impactes i la seva distribució.
* Els diferents tipus de martell per a produir l'impacte i els nivells d'energia.
Graus d'impacte i nivells d'energia :
| Grau IK | IK00 | IK01 | IK02 | IK03 | IK04 | IK05 | IK06 | IK07 | IK08 | IK09 | IK10 |
| Energia d'impacte (en joules) | sense protecció | 0,14 | 0,2 | 0,35 | 0,5 | 0,7 | 1 | 2 | 5 | 10 | 20 |
Paràmetres de cada grau IK :
| Grau IK | IK00 | IK01 a IK05 | IK06 | IK07 | IK08 | IK09 | IK10 |
| Energia d'impacte (en joules) | sense protecció | <1 | 1 | 2 | 5 | 10 | 20 |
| Radi en mm del martell | " | 10 | 10 | 25 | 25 | 50 | 50 |
| Material | " | Poliamida | Poliamida | Acer | Acer | Acer | Acer |
| Massa en Kg | " | 0,2 | 0,5 | 0,5 | 1,7 | 5 | 5 |
| Martell en pèndol | " | Sí | Sí | Sí | Sí | Sí | Sí |
| Martell en molla | " | Sí | Sí | Sí | No | No | No |
| Martell en caiguda lliure | " | No | No | Sí | Sí | Sí | Sí |

## Vegeu també

* Seguretat elèctrica

## Referències

* ↑ «IEC 62262:2002 | IEC Webstore | rural electrification» (en anglès). https://webstore.iec.ch/.+[Consulta: 24 setembre 2017].
* ↑ «IK Rating IEC 62262» (en anglès). INTERELECTRONIX, 25-09-2017.
* ↑ «62262 impact protection IK rating safety testing» (en anglès). Nemko Ltd Safety Testing and Certification, 25-09-2017.
# Ibn Tulun

«Ibn Tulun» té aquests significats:
* Arquitectura: Mesquita d'Ibn Tulun, mesquita al Caire (Egipte).
* Biografies:
** Khumàrawayh ibn Àhmad ibn Tulun (?-896), emir tulúnida d'Egipte i de Síria (884-896).
** Xayban Àhmad ibn Tulun, emir tulúnida d'Egipte.
** Àhmad ibn Tulun (835 - 884), governador d'Egipte.
# Ibn Sàyyid-an-Nas

Fat·h-ad-Din Muhàmmad ibn Muhàmmad al-Yamurí al-Ixbilí (o Abu-l-Fat·h ibn Sàyyid-an-Nas al-Yamarí), més conegut com a Ibn Sàyyid-an-Nas (El Caire, 1263 – 1334), fou un poeta i historiador tunisià.
Era d'una família andalusina de Sevilla que s'havia establert a Tunis poc abans del 1200. El 1291 viatjà a Damasc per completar els seus estudis. Hom diu que va rebre lliçons de gairebé mil professors. A la seva tornada, va ser ell qui ensenyà als altres. Va compilar una biografia sobre el profeta Mahoma amb el títol Uyun al-àthar (Fonts dels monuments), i sota el títol de Buixra al-labib (Missatge de l'home de sentit), va col·leccionar els seus propis versos de pregària al Profeta. Va morir el 17 d'abril de 1334.

## Notes

* ↑ A History of Arabic Literature by Clément Huart, New York, 1903, pàg. 339 (anglès)
* ↑ Enciclopèdia de l'Islam, vol. III, pàg. 957
# Ibn Saïd al-Maghribí

Abu-l-Hàssan Alí ibn Mussa ibn Muhàmmad ibn Abd-al-Màlik ibn Saïd al-Maghribí (àrab: علي بن موسى بن سعيد المغربي, ʿAlī b. Mūsà b. Saʿīd al-Maḡribī), conegut simplement com a Ibn Saïd al-Maghribí (1213-1286) fou un historiador i geògraf àrab nascut a Granada. Després de la caiguda dels almoràvits, la seva família es va crear un petit regne a la Qala dels Banu Yahsub (Alcalá la Real), però ben aviat van haver d'acceptar el domini almohade.
Va escriure una història de l'Àndalus entre la conquesta i el segle xiii (que va acabar d'escriure el 1243 a Egipte). Fou cadi a Toledo i va reunir un grup d'astrònoms per construir unes noves taules astronòmiques. Va sortir de l'Àndalus el 1241 i va anar primer a Egipte i la Meca i més tard a Síria i l'Iraq. El 1255 va entrar al servei dels hàfsides. Va morir a Tunis el 1286.
L'única obra que se'n conserva és Tabaqat al-umam (Categories dels pobles), una mena d'història universal de la ciència, amb moltes dades sobre l'astrònom az-Zarqalí.

## Notes

* ↑ "A viagem de Ibn Ammâr de São Brás a Silves" Arxivat 2008-11-20 a Wayback Machine. (PDF). Associação Campo Arqueológico de Tavira.
# Luis de la Fuente

«Luis de la Fuente» té aquests significats:
* Luis de la Fuente y Hoyos (1914 – 1972), futbolista mexicà
* Luis de la Fuente Castillo (n. 1961), futbolista i entrenador de futbol espanyol.
# Claudy Lebreton

Claudy Lebreton (Conlie, Sarthe, País del Loira, 1948) és un polític francès. Després d'estudiar el batxillerat a La Fléche va fer quinesoteràpia a Rennes i es va instal·lar a Bretanya. El 1975 es va afiliar al Partit Socialista i el 1977 fou elegit alcalde de Plénée-Jugon. De 1981 a 1996 fou cap dels electes locals del departament de Costes del Nord. El 1992 fou nomenat conseller general pel cantó de Jugon-les-Lacs, el 1994 vicepresident del Consell General de Costes del Nord, i a la dimissió del president Josselin el 1997 en fou nomenat president. El 2003 va ser nomenat president de la Federació de Càrrecs Electes Socialistes i Republicans, i el 2004 president de l'Assemblea de Departaments de França
| Precedit per: Charles Josselin | President del Consell General de Costes del Nord 1997 - ara | Succeït per: en càrrec |
# Joan Tartas

Joan Tartas (en euskera també se'l coneix com a Tartaseko Joan; Juan Tartas o Juan de Tartas en castellà i Jean de Tartas en francès) va ser un escriptor en èuscar suletí.
Es coneixen poques dades de la seva vida, però probablement va néixer el 1610 o el 1612 a Sohüta (Zuberoa) i la data de la seva mort és desconeguda. Es tractava d'un clergue que ocupà el càrrec de canonge de l'església de Donamaria a Auloron Santa Maria i de mossén al poble d'Arüe (actualment dins del municipi d'Arüe-Ithorrotze-Olhaibi). Pertany al corrent literari basc de l'Escola de Sara.

## Obres

* Onsa hilceco bidia (1666) "Camí del bon morir". Es tracta de l'obra més antiga conservada en dialecte suletí. Té una prosa àgil i una temàtica ascètica pròxima a Axular però menys elaborada
* Arima penitentaren occupatione devotaq (1672) "Ocupacions devotes de l'ànima penitent". Reflexions sobre l'oració cristiana, el dejú i l'almoina.

## Referències

* ↑ http://www.euskomedia.org/aunamendi/149970

## Enllaços externs

* Juan Tartas en literaturaren zubitegian
* Edició facsimil de Onsa hilceco bidia a la biblioteca digital de Sancho el Sabio Arxivat 2007-06-09 a Wayback Machine.
# Hostovice

Hostovice és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1567.
# Bulbuente

Bulbuente és un municipi de la província de Saragossa (Espanya) situat a la comarca del Camp de Borja.

## Referències

* ↑ «Provincia de Zaragoza (España): Municipios & Localidades» (en castellà), 22 gener 2021. [Consulta: 27 desembre 2021].